Last saved by: Timár Zsanett

Jegyzőkönyv

Mely készült a budaörsi Örmény Nemzetiségi Önkormányzat 2008. július 6-án 18.00 órakor kezdődő képviselő-testületi ülésén, mely székhelyén, Budaörs, Víg u. 55. s. alatt tartattott. 
Jelen vannak: Fancsali Emese, Madaras Gábor, Gabányi János, Fancsali G. János. Igazoltan hiányzik Fancsali Bence.

Elnök: Megállapítom hogy az ülés határozatképes, szavazásra bocsátom a szervezési kérdések napirendi pontot. Megállapítom, hogy az ülés egyhangúlag elfogadta a „Szervezési kérdések" napirendi pontot.

66/2008. (VII.6.) sz. BÖNÖ határozat. A testület egyhangúlag úgy határoz, hogy elfogadja a „Szervezési kérdések" napirendi pontot.

Elnök: 56/2008.(jún.1 l.) határozatunkat teljesítve, levélben kértem Ritter Imre pénzügyi bizottsági elnök segítségét a. külföldi kiküldetések elszámolási rendje ügyében. Ő múlt hét elején e-mailben juttatta el álláspontját mely szerint még öt évvel ezelőtt is a számla szerzés komoly akadályokban ütközött, ezért a „Számvitelek levelek" egyik számában közli a megoldást."Amennyiben nincs a társaság (esetleg a külföldre kiküldött) nevére szóló, az Szt. követelményeinek megfelelő számla, mert a külföldi gyakorlatban nem adnak, vagy csak olyan bizonylatot adnak, amelyen a társaság (a kiküldött) neve nem szerepel, azt a kiküldetési rendelvény mellékleteként el kell fogadni, ha azok felmerülése, az érintettek által jogos igénybevétele egyébként hitelt érdemlően igazolható." Ugyanakkor kaptunk tőle egy Külföldi kiküldetési rendelvény és költségelszámolás" nevű nyomtatvány mintát, amely épp az előbbi esetre vonatkozik.

Madaras Gábor: Érdekes hogy eddig erről senki nem tájékoztatott minket.

Fancsali Emese: Pontosabban: eddig is ezt a megoldást használtuk, nyomtatvány nélkül. 
Gabányi János: Előbbi szabályozásunk ezzel a mostani kiegészítéssel elfogadható lesz. 
Fancsali Emese: Van még egy eset, amivel ugyanígy pótolnunk kellene szabályozásunkat: a kiküldetési országon belüli közlekedés (vonat, busz, egyéb jármű) elszámolása ugyancsak menetjegy leadásával történjen. Bizony már megtörtént, h. a célhelység után máshova is utaznunk kellett, mielőtt hazautaztunk volna.

67/2008.(VII.6.) sz. BÖNÖ határozat. A testület egyhangúlag úgy határoz, hogy a külföldi kiküldetés elszámolásának szabályozását a következőkkel egészíti ki: Amennyiben nincs a társaság (esetleg a külföldre kiküldött) nevére szóló, az Szt. követelményeinek megfelelő számla, mert a külföldi gyakorlatban nem adnak, vagy csak olyan bizonylatot adnak, amelyen a társaság (a kiküldött) neve nem szerepel, azt a kiküldetési rendelvény mellékleteként el kell fogadni, ha azok felmerülése, az érintettek által jogos igénybevétele egyébként hitelt érdemlően igazolható. Elszámolásra elfogadjuk a „Külföldi kiküldetési rendelvény és költségelszámolás" c. formanyomtatványt (B. 7300-261/új.). A külföldi kiküldetési országon belüli távolsági közlekedés (vonat, busz, egyéb jármű) elszámolása menetjegy leadásával történik.

Elnök: A verses kötet tárgyában a nyomdával folytatott tárgyalás után küldte el a nyomda a megváltozott paraméterek szerinti árajánlatát, ugyancsak 100 példány kiadására. A mostani költség összege jóval meghaladja az előbbit.

Fancsali Emese: Nagyon szép könyv lenne, támogatom mindenkép.

Madaras Gábor: Én is, esetleg ez lehetne a Galéria sorozat első kötete.

68/2008.(VII.6.) sz. Bönö Határozat. A testület egyhangúlag úgy határoz, hogy elfogadja a Holló-nyomda 2008. júl.2-i árajánlatát a verseskötet kiadása tárgyában és költségvetésével fedezi azt.
Elnök: Nemrég jelent meg egy kötet az erdélyi örmény konyháról.
Fancsali Emese: Valóban nagyon szép, kellene vennünk belőle.
Madaras Gábor: Én is láttam, valóban ízléses összeállítás. Ajándékba is adható. 

69/2008.(VII.6.) sz. Bönö határozat.A testület egyhangúlag úgy határoz, hogy beszerez 7(hét) példányt a nemrég megjelent Erdélyi örmény konyha c. kötetből.

Elnök:Nyári adatgyűjtésünk résztvevőit kellene rögzítenünk. Jómagam a máramarosi és dél-erdélyi kutatásokat tartom aktuálisnak.

Fancsali Emese: Én a máramarosi útra elszegődnék.

Madaras Gábor: Egyelőre az egri gyűjtést kellene befejeznem. Bence mehetne dél-erdélybe. 

Gabányi János: Alig most jöttem haza Szamosújvárról, most biztos nem tudok elmozdulni.

 70/2008.(VII.6.) sz. Bönö határozat. A testület egyhangúlag úgy határoz hogy az elnököt elkíséri Fancsali Emese az észak-erdélyi adatgyűjtő útra és Fancsali Bence a dél-erdélyi és nyugat-európai hasonló útra.

Elnök: Korább a Néprajzi Társaság felkérte Gabányi Jánost egy bibliográfiai kutatásra, de munkahelye miatt ez nem valósulhatott akkor meg. Most mi a helyzet?

Gabányi János: Most hetente kétszer el tudnék menni, de alkalmanként 6 BKV jegy az ára. 

Fancsali Emese: Szerintem ez kb. 12.000 Ft költség, hisz 2x6^=12x 4 hét^= 48 jegy/hó. Akár 10-es jegytömböt, akár helyi és fővárosi BKV bérletet vásárol, az összeg ugyanaz. 
Madaras Gábor: Egyszerűbb és gazdaságosabb neki is ha bérlet vásárlására biztosítunk 12.000 Ft/hó és előreláthatólag 6 hónapot vesz igénybe, de lehet ezen változtatni.

71/2008.(VII.6.) sz. Bönö határozat. A testület egyhangúlag úgy határoz h, Gabányi János a Néprajzi Múzeum könyvtárában végzendő kutatására, a közlekedés költségeire 12/000 Ft/hó összeget 6 hónapra biztosít. Ennek időtartama utólag változhat.

Elnök: A Magyarörmény Galéria gyűjtőkörébe érdemes lenne bevonni a kisplasztikát is. 

Gabányi János: Több ilyen művészeti terméket láttunk, támogatom.

Madaras Gábor: Bár az eredetiben benne ez a fogalom is, támogatom.

72/2008.(VII.6.) sz. Bönö határozat. A testület egyhangúlag úgy határoz, h. a Magyarörmény Galéria gyűjtőkörébe bevonja a kisplasztikai művészeti termékeket.

Elnök: A kérdéseket megtárgyaltuk, most 19.20 óra, a jelenlétet megköszönöm, az ülést bezárom.
					         k.m.f.
Gabányi János 							Fancsali G. János
Jegyzőkönyv-hitelesítő							elnök